نیشنل بک فاؤنڈیشن

"نیشنل بک فاؤنڈیشن" پاکستان دا تعلیمی رفاہی ادارہ اے جیہدا قیام 1972ء وچ عمل وچ آیا سی ۔ پاکستان وچ کتاباں دی اشاعت تے مطالعا کُتب دے فروع لئی سرگرم عمل اس ادارے دا صدر دفتر اسلام آباد وچ واقع اے ۔ اس ادارے دے صوبائی صدر دفاتر، علاقائی دفاتر تے کتب سیل پوائنٹس وی کَم کر رہے نیں ۔ ایہ ادارہ مختلف موضوعات اُتے کتب شائع کرن توں علاوہ بچےآں دے ادب دے فروغ وچ وی کوشاں اے ۔ علاوہ ازیں ایہ ادارہ نابینا افراد لئی بریل کتب وی شائع کردا اے ،

 سربراہ 
نیشنل بک فاؤنڈیشن دا سربراہ مینجنگ ڈائریکٹر ہُندا اے ۔ اس ادارے دے موجودہ سربراہ ڈاکٹر انعام الحق جاوید نیں ۔

 نیشنل بک فاؤنڈیشن دی مطبوعات 
نیشنل بک فاؤنڈیشن نے پاکستان وچ کُتب دے فروغ دے سِلسلے وچ مُختلف موضوعات اُتے بہت ساریاں نصابی، علمی، ادبی ، تحقیقی تے ترجما شدہ کتاباں شائع کیتیاں نیں ۔ اس ادارے دے زیر اہتمام اک "کتاب رسالا" وی شائع کیتا جاندا اے جیہدے وچ مُختلف کتاباں اُتے تبصرے شائع کیتے جاندے نیں ۔

 فروغ کتب 
نیشنل بک فاونڈیشن جو اپݨے پلیٹ فارم توں ریڈر کلب شہر ، کتاب موبائل لائبریری ، بُک میوزیئم تے کئی منصوبے چلا رہیا اے ۔ پاکستان دا خود کفیل تے منافع کماوݨ والا ادارہ اے ۔ ایہدے تحت ملک پَعھر وچ 24 دفاتر نیں ۔ تقریبن جِتھے جِتھے ایہ کَم کر رہیا اے کچھ جگہ چَھڈ کے باقی ساریاں جگہاں اس ادارے دفاتر اپݨی ذاتی جگہ اُتے قائم نیں 2018 ۔2019 وچ اس ادارے نے 32 کروڑ روپے دیاں کتاباں فروخت کیتیاں ۔ ایہ ادارہ ملک وچ کتاب دوستی نوں فروغ دیݨ تے شائقین کتب نوں 50 فیصد کَعھٹ ریٹ تے کتاباں فراہم کردا اے تے ہَر سال حکومت پاکستان ایہنوں 18 کروڑ دا بجٹ دیندی اے اس ادارے نے گزشتا 6 سالاں وچ 600 نویاں کتاباں شائع کیتیاں ۔ لکھاں دی تعداد وچ نصابی تے لکھاں دی تعداد وچ پراݨیاں کتاباں دے نویں ایڈیشن شائع کرائے ۔ 

 باہرلے جوڑ 
 نیشنل بک فاؤنڈیشن

 ہور دیکھو 
 اردو سائنس انسائیکلوپیڈیا
 اردو سائنس بورڈ
 نیشنل بک فاؤنڈیشن
 پاکستان سائنس فاؤنڈیشن

گٹھ:سائنسی ادارے
گٹھ:پاکستان دے ریاستی ادارے
گٹھ:پاکستان دے سرکاری ادارے
گٹھ:پاکستانی ادارے
گٹھ:پاکستانی وفاقی محکمے تے وکالات